stanford-oval/wikipedia huggingface dataset:
מאיר בר-אשר
מאמרים נבחרים > בשפות אחרות

"Quelques aspects de l'éthique d'Abu Bakr al-Razi et ses origines dans l'oeuvre de Galien"," Studia Islamica, vol. 69 (1989), pp. 5-38 (première partie); vol. 70 (1989), pp. 119-147 (seconde partie).
"Deux traditions hétérodoxes dans les anciens commentaires imamites du Coran", Arabica 37 (1990), pp. 291-314.
"Variant readings and additions of the Imami-Shi'a to the Quran", Israel Oriental Studies 13 (1993), pp. 39-74.
"The Qur'an commentary ascribed to the Imam Hasan al-'Askari", Jerusalem Studies in Arabic and Islam 24 (2000), pp. 358-379.
"Dogma and ritual in Kitab al-ma'arif by the Nusayri theologian Abu Sa'id Maymun b. al-Qasim al-Tabarani (d. 426/1034-35), Arabica 52 (2005), pp. 43-65. (with Aryeh Kofsky)
"The Iranian component of the Nusayri religion", Iran 41 (2003), pp. 217-227.
"Vestiges islamiques dans le parler judéo-arabe du Maroc", Journal asiatique 292 (2004), pp. 361-380.
הערות שוליים

↑  החברים: פרופ' מאיר מיכאל בר-אשר, באתר האקדמיה הלאומית הישראלית למדעים
↑  סקירה תמציתית של עיקרי הרעיונות הנידונים בספרו זה של בר-אשר מופיעה בערך "השיעים והקוראן" שכתב לאנציקלופדיה של הקוראן ("Shi'ism and the Qur'an," Encyclopaedia of the Qur'an, Leiden, 2004, vol. 4, pp. 593-604.) וכן בערך המקביל שחיבר לאנציקלופדיה איראניקה ("Shi'ite Exegesis of the Koran," Encyclopedia Iranica, vol. 9, pp. 116-119).
↑  le Dictionnaire du Coran, edited by M.A. Amir-Moezzi, Paris 2008
↑  מאיר מ' בר-אשר ואריה קופסקי, הדת העלווית : אנתולוגיה, באתר האוניברסיטה הפתוחה - הספרייה, הוצאת אדרא, ‏2021 (בעברית ואנגלית)
↑  פירוט הדברים מובא במאמרו של בר-אשר "על מקום היהודים והיהדות בספרות הדתית של השיעה הקדומה", פעמים 61 (תשנ"ה), 16-36 וכן במאמרו בצרפתית ("Les fils d'Israël, prototypes de la Chi'a: notes sur quelques traditions exégétiques du chi'isme duodécimain," Perspectives (Revue de l'Université Hébraïque de Jérusalem) 9 (2002), pp. 125-137.
↑  Relations judéo-musulmanes au Maroc: Perceptions et réalités, edited by M. Abitbol, Paris 1997, pp. 57-71.
↑ "שקיעים מוסלמיים בלשונם של יהודי מרוקו", שערי לשון: מחקרים בלשון העברית בארמית ובלשונות היהודים מוגשים למשה בר-אשר ספר היובל לכבוד פרופ' משה בר-אשר, בעריכת אהרן ממן, שמואל פסברג ויוחנן ברויאר, ירושלים תשס"ח, כרך ג', 293-278.
מאמר זה ראה אור גם בנוסח צרפתי ("Vestiges islamiques dans le parler judéo-arabe du Maroc, Journal asiatique 292, 1-2 (2004) pp. 361-380).
| --- | --- |
בקרת זהויות :  NLI: 987007258098305171  PLWABN: 9810650031205606  BIBSYS: 1634281496552  BnF: cb137374366 (data)  CiNii: DA12469115  GND: 1158474091  ISNI: 0000 0001 0880 1951  LCCN: n99016980  NLK: KAC202263745  NTA: 185905781  RERO: 02-A005827337  SUDOC: 069539898  VIAF: 24779696   WorldCat (עם VIAF): 24779696
סחלין אנרג'י

| --- | --- |

 נתונים כלליים
 תקופת הפעילות:  1994–הווה (כ־30 שנה) 
 מיקום המטה:  יוז'נו-סחלינסק 
 ענפי תעשייה:  תעשיית הנפט 
 הכנסות:  314,878,300,000 רובל רוסי (נכון ל־2017) 
 רווח:  57,670,000,000 רובל רוסי (נכון ל־2016) 
 הון עצמי:  370,025,000,000 רובל רוסי (נכון ל־2016) 
 עובדים:  2,230 (נכון ל־2015) 
  
 sakhalinenergy.com/ru/
 
סחלין אנרג'י, רשמית חברת סחלין אנרגיה השקעות בע"מ (ברוסית: Сахалин Энерджи Инвестмент Компани Лтд, באנגלית: Sakhalin Energy Investment Company Ltd.‏) היא חברת אנרגיה רוסית, מפעילת פרויקט צינור הנפט "סחלין-2". החברה הוקמה בשנת 1994 בהתאם להסכם שיתוף שחתמו חברות זרות (רויאל דאטש של ומיצובישי) עם הפדרציה הרוסית (באמצעות גזפרום), במטרה לפתח את שדות הנפט פילטון-אסטוחסקי ושדות הגז לונסקי בים אוחוצק על המדף של האי סחלין, השוכן במזרח הרחוק הרוסי.
פעילויות עיקריות

מטרותיה העיקריות של החברה הן;
פיתוח שדות עיבוי גז פילטון-אסטוחסקוי ושדה הגז לונסקי הממוקמים בים אוחוצק על מדף האי סחלין;
פעולות חיפוש וייצור נפט וגז טבעי;
ייצור ומכירה של נפט וגז טבעי נוזלי (LNG).
הנהלה ובעלי מניות

החברה מבצעת את פעילותה על בסיס הסכם משותף בין תאגיד גזפרום לקונצרן רויאל דאטש של וחברת מיצובישי.
הרכב בעלי המניות מאז 2007:
גזפרום - 51%
קונצרן רויאל דאטש של - 26.5%
מיצואי - 12.5%
מיצובישי - 10%
מתקני ייצור של החברה

מתקני הייצור של החברה כוללים:
שלוש פלטפורמות לייצור נפט וגז מחוץ לחוף: פילטון-אסטוחסקאיה-א (PA-A / Molikpak), פילטון-אסטוחסקאיה-ב (PA-B) ולונסקי-א (LUN-A);
מערכת הצינורות חוצה-סחלין;
מתחם טכנולוגי חופי מאוחד;
תחנת שאיבה;
מתחם הייצור פריגורודנאיה (הכולל מסוף למשלוח נפט ומפעל גז טבעי נוזלי,LNG);
שני רציפים למדידת גז ודגימה (להעברת גז, כולל לצורך אספקת גז למחוז סחלין).
נפט

"תערובת סחלין" היא תערובת של שמן דל גופרית קל ועיבוי גז. מאז 2014 החברה משתמשת בעיבוי שיוצר בשדה קירינסקוי כחלק מפרויקט סחלין-3 (פרויקט של תאגיד גזפרום). העיבוי המיוצר על ידי החברה והעיבוי של פרויקט סחלין-3 מעורבבים עם שמן ליצירת מגוון שמן קל-דל גופרית עם צפיפות של כ-44-45.5˚ ותכולת גופרית של כ-0.14%.
חלקה של תערובת הנפט שנשלחה על ידי "סחלין אנרג'י" באזור אסיה והפסיפיק הוא 0.34% מכמות הנפט הכוללת הנצרכת באזור זה.
גז טבעי נוזלי

בשנת 2017 הפיקה סחלין אנרג'י 11.49 מיליון טונות גז טבעי נוזלי (LNG), שהועבר על ידי אוניות ומכליות גז. בשנת 2018 חלקה של החברה הסתכם ב -4.8% מכלל הביקוש לגז טבעי נוזלי באזור אסיה והפסיפיק וכ-3.6% מהביקוש העולמי.
גז טבעי

מאז 2011 החברה מספקת גז טבעי למערכת צינורות הגז של גזפרום בתשלום תמלוגים לצד הרוסי. העברת גז מתבצעת באמצעות שתי תחנות דגימה ומדידת גז (GCS) בחלקה הצפוני והדרומי של סחלין. מאז תחילת הייצור, יותר מ 8.66 מיליארד מ"ק גז טבעי הועברו לרוסיה, כולל דרך מתקן לטיפול בגז הדרומי ליוז'נו-סחלינסקיה CHPP-1 ולתשתיות אחרות בסחלין - יותר מ-4.13 מיליארד מ"ג גז טבעי (כולל אספקה של 653 מיליון מ"ק) בשנת 2018.
בשנת 2018 הועברו יותר מ-430 מיליון מ"ק גז דרך הצינור הצפוני. הוא הועבר לצינור הגז סחלין-חברובסק-ולדיווסטוק לשימוש נוסף בתוכניות הפיתוח של מתחם הדלק והאנרגיה של המזרח הרחוק ופרימוריה. בסך הכל, בשנת 2018 הועברו לרוסיה יותר מ־1.12 מיליארד מ"ק גז מפרויקט סחלין-2.
ביצועים פיננסיים

בסך הכל, בשנת 2018 סחלין אנרג'י הכניסה 2.5 מיליארד דולרים. בשנת 2019, בעקבות תוצאות שנת 2018, הועבר לתקציב מס רווח של כ-1.7 מיליארד דולרים.
איכות הסביבה

הפעילות הסביבתית של החברה מתבצעת בהתאם לחקיקה של הפדרציה הרוסית בנושא הגנת הסביבה, תוך התחשבות בדרישות התקנים הבינלאומיים ושיטות העבודה המומלצות הבינלאומיות בענף הנפט והגז. החברה מבצעת בקרה סביבתית תעשייתית במתקניה על מנת לעמוד בחקיקה סביבתית, לעמוד בתקנים שנקבעו בתחום ההגנה על הסביבה, להבטיח שימוש רציונלי במשאבי טבע וליישם תוכניות להפחתת ההשפעה על הסביבה.
אחריות חברתית של החברה

בנובמבר 2009 הצטרפה סחלין אנרג'י למיזם Global Compact של האו"ם.
הערות שוליים

↑  "«Сахалин Энерджи»". אורכב מ-המקור ב-2017-03-23. נבדק ב-2015-07-22.
↑  פרויקט סחלין-2 ביוטיוב
↑  דוח קיימות אינטראקטיבי 2016
קסידי פרימן

| --- | --- |

פרימן, 2014
 לידה:  22 באפריל 1982 (בת 42) שיקגו, אילינוי, ארצות הברית 
 מדינה:  ארצות הברית ארצות הברית
 תקופת הפעילות:  מ-2006
 מקום לימודים:  מידלברי קולג'  בית הספר הלטיני של  שיקגו 
 http://www.cassidy-freeman.net/
 פרופיל ב-IMDb
 
קסידי פרימן (באנגלית: Cassidy Freeman; נולדה ב-22 באפריל 1982) היא שחקנית ומוזיקאית אמריקאית ממוצא יהודי.
ביוגרפיה

פרימן נולדה בשיקגו, אילינוי שבארצות הברית, לאב יהודי ולאם נוצרייה. הוריה הם עורכי הדין גלינה (לבית וגר) ולי פרימן, זוג פרקליטים ובעלי חווה חקלאית במונטנה. לה שני אחים גדולים: קריספין פרימן (אנ'), מדבב; וקלארק פרימן, מוזיקאי.
סיימה בהצטיינות לימודי תיאטרון וספרדית במידלברי קולג'.
קריירה > מוזיקה

קסידי פרימן שרה ומנגנת בפסנתר בלהקת "The Real D'Coy". חבריה ללהקה הם אנדי מיטון ואחיה קלארק פרימן.
קריירה > טלוויזיה

| שנה | סדרה | תפקיד | הערות |
| --- | --- | --- | --- |
| 2008–2011 | סמולוויל | טס מרסר | 46 פרקים תפקיד ראשי בעונות 8–10 |
| 2009 | עד עצם היום הזה | ג'קלין | פרק אחד (אנ') |
| 2009 | CSI | דונה גרייסון | פרק אחד |
| 2011 | CSI: ניו יורק | דבון הרגרוב | פרק אחד |
| 2012 | CSI: מיאמי | קוני ג'יידן | פרק אחד |
| 2012 | יומני הערפד | סייג' | 3 פרקים |
| 2012–2017 | לונגמייר (אנ') | קייד לונגמייר | 57 פרקים תפקיד ראשי בעונות 1–6 |
| 2016 | Stitchers (אנ') | אלי | פרק אחד |
| 2016 | NCIS | אווה אזרובה | פרק אחד |
| 2016–2017 | NCIS: ניו אורלינס | אווה אזרובה | 3 פרקים |
| 2017 | ספק סביר (אנ') | אבי בריס | 6 פרקים |
| 2019–הווה | משפחת ג'מסטון (אנ') | אמבר ג'מסטון | תפקיד ראשי |
קריירה > קולנוע

| שנה | הסרט | תפקיד |
| --- | --- | --- |
| 2007 | Finishing the Game | שירלי |
| 2010 | YellowBrickRoad (אנ') | ארין לוגר |
| 2014 | Brahmin Bulls | אלי |
| 2014 | Don't Look Back | פייטון לייק |
| 2016 | We Go On | שרלוט |
| 2016 | Fender Bender (אנ') | ג'ניפר |
| 2021 | הטיהור לנצח | אמה קייט |
הערות שוליים

↑  https://www.revolvy.com/page/Cassidy-Freeman (אורכב 30.09.2019 בארכיון Wayback Machine)
| --- | --- |
בקרת זהויות :  PLWABN: 9812624818205606  BIBSYS: 1634286305504  BNE: XX5844385  BnF: cb166450002 (data)  GND: 107029215X  ISNI: 0000 0003 6025 382X  LCCN: no2011185075  VIAF: 220531218   WorldCat (עם VIAF): 220531218
רוברט פישר (רופא)

אין תמונה חופשית
רוברט פישר (8 באפריל 1890 – 16 בנובמבר 1981) היה קרדיולוג, מחלוצי תחום הקרדיולוגיה והאלקטרוקרדיוגרפיה בארץ ישראל, ממייסדי החברה הקרדיולוגית בישראל, כיהן כנשיא החברה הקרדיולוגית בין השנים 1960–1963.
ביוגרפיה

פישר נולד בפראג באימפריה האוסטרו-הונגרית, לאידה ופרידריך, בן שלישי מתוך ארבעה. בשנת 1900 בני המשפחה עברו לווינה שם למד בגימנסיה, ובמקביל היה חבר בקבוצת הסייף של מכבי ווינה.
בשנת 1914 סיים לימודי רפואה באוניברסיטת וינה.
במלחמת העולם הראשונה שירת כרופא צבאי בחזית (1914–1918).
בסיום המלחמה התמחה בקרדיולוגיה ועד שנת 1938 עבד בבית החולים הכללי בווינה (הרפובליקה האוסטרית הראשונה).
עם עלות הנאצים לשלטון הצליח להשיג סרטיפיקט לעלייה לארץ ישראל בסיועו של הד"ר חיים ויצמן.
באוקטובר 1938 עלה עם בני משפחתו לארץ ישראל.
פישר השתקע בחיפה, היה מחלוצי האלקטרוקרדיוגרפיה ומראשוני הקרדיולוגים בארץ ישראל. הביא מווינה מכשיר א.ק.ג. (אחד הראשונים בארץ)
ממייסדי החברה הקרדיולוגית בישראל בשנת 1952, כיהן כנשיא החברה לקרדיולוגיה (1960–1963).
כתב מאמרים רבים בענף הקרדיולוגיה.
פישר עבד עד גיל 85. בתקופת המנדט הבריטי טיפל בפציינטים מלבנון ועד מצריים.
חיים אישים

בשנת 1923 נישא לברטה (לבית כ"ץ), ילידת וינה (1987–1895). בשנת 1924 נולדה שושנה (נפטרה ב-1987), ובשנת 1929 נולדה מגדלה (טאוב) ממייסדות קיבוץ שובל בנגב.
נכדיו: דינה טאוב, המהנדסים: מיכה טאוב, אסף טאוב, הד"ר גדעון פלוסר רדיולוג, מנהל היחידה לדימות מערכת השלד, אגף דימות, בית החולים איכילוב, הד"ר דניאל פלוסר רופא פנימי וראומטולוג, מנהל מחלקה פנימית א' בבית החולים סורוקה מיולי 2009 - אוקטובר 2020.
פישר נפטר ב-16 בנובמבר 1981, נטמן בבית הקברות כפר סמיר.
הכנוס המדעי של ההסתדרות הרפואית העברית בארץ ישראל, שנת 1939

בתאריכים 31 במאי – 1 ביוני לשנת ה'תרצ"ט 1939 נערך בבית הבריאות ע"ש שטראוס ברחוב צ'נסלור, בירושלים כנס רפואי-מדעי שארגנה ההסתדרות הרפואית העברית בא"י. בכנס השתתפו מרבית מבכירי הרופאים בארץ ישראל לתקופה. ראו: ד"ר רוברט פישר (חיפה): דופק הוורידים והכבד בתור סמנים קליניים
הערות שוליים

↑  ילקוט הפרסומים, י' בשבט תשכ"ג, 4 בפברואר 1963, רשימת הרופאים בעלי תואר מומחה: רוברט פישר, רח' ירושלים 12, חיפה, מס' רישיון מומחה בקרדיולוגיה: 886, עמוד 746
↑  נסים לוי, יעל לוי, "רופאיה של ארץ-ישראל 1948-1799", איתי בחור – הוצאה לאור, זכרון יעקב, מהדורה שלישית, ינואר 1917, עמוד 371
↑  נסים לוי, יעל לוי, "רופאיה של ארץ-ישראל 1948-1799", איתי בחור – הוצאה לאור, זכרון יעקב, מהדורה שנייה, מרץ 1912, עמוד 335
↑  החברה הקרדיולוגית בישראל, מהווה חלק מההסתדרות הרפואית ופועל ברשות המועצה המדעית עמותה לקרדיולוגיה בישראל
↑  בשנת 1987 שם החברה הקרדיולוגית בישראל שונה ל"האיגוד הקרדיולוגי בישראל"
↑  ד"ר גדעון פלוסר מנהל היחידה לדימות מערכת השלד, אגף דימות, בית החולים איכילוב אתר המרכז הרפואי ת"א ע"ש סוראסקי
↑  ד"ר דניאל פלוסר מנהל מחלקה פנימית א' בבית החולים סורוקה אתר המרכז הרפואי סורוקה
↑  תוכנית הכינוס המדעי של ההסתדרות הרפואית העברית בא"י לשנת ה'תרצ"ט 1939, 30 במאי – 1 ביוני בבית הבריאות ע"ש שטראוס
↑  תוכנית הכנוס המדעי של ההסתדרות הרפואית העברית בא"י לשנת ה'תרצ"ט 1939, 30 במאי – 1 ביוני בבית הבריאות ע"ש שטראוס רחוב צ'נסלור, ירושלים. בין המשתתפים (לפי א'-ב'): הנרי אונגר, יצחק איצקוביטש, מקס בוכמן, יחיאל קרל גוגנהיים, אדוארד גורדון יוסף (ג'וזף), בנו גרינפלדר, אברהם דרוקמן, פריץ דרייפוס, פנחס וייל, חיים ארנסט ורטהיימר, פליכס זולמן, יעקב זס, רפאל משה חפץ, לודוויג פרדיננד מאייר, פליקס מנדל, דוד מרגלית, מכס מרכוס, אריה סדובסקי, רוברט פישר, יוסף פרגר, ברנרד צונדק, גאורג צונדק, הרמן צונדק, יוליוס קליברג, שמעון רוזנבאום, יהודה לייב רוקח, משה רחמילביץ'
סונג קאנג

| --- | --- |

סונג קאנג,2007
 לידה:  8 באפריל 1972 (בן 52) קלארקסטון, ג'ורג'יה שבארצות הברית
 מדינה:  ארצות הברית 
 תקופת הפעילות:  מ-1999
 מקום לימודים:  אוניברסיטת קליפורניה בריברסייד 
 פרופיל ב-IMDb
 
סונג-הו קאנג (באנגלית: Sung-Ho Kang, בהנגול: 강성호; נולד ב-8 באפריל 1972) הוא שחקן אמריקאי, המוכר בזכות תפקידיו בתור האן לו (אנ') בסדרת סרטי "מהיר ועצבני".
ביוגרפיה

קאנג נולד בעיר קלארקסטון, ג'ורג'יה להורים מהגרים מדרום קוריאה לפני שעברו להתגורר בעיר ג'יינסוויל שבג'ורג'יה. הוא גדל עם אימו ועם אביו החורג האפרו-אמריקאי. הוא עבר לברסטו, קליפורניה בזמן שלמד בתיכון.
קאנג למד באוניברסיטת קליפורניה בריברסייד. בזמן לימודיו בקולג' בחר בחוג לדרמה על פני בית ספר למשפטים, החלטה שהתקבלה באכזבה מהוריו בשל חששותיהם מהיעדר אמריקאים-אסייתים בטלוויזיה האמריקאית והיעדר סיכויי עבודה.
קריירה

קאנג התחיל את דרכו בתפקיד קטן בתור צופן בסרט המלחמה "פרל הארבור" (2001) שביים מייקל ביי אודות ההתקפה היפנית על הצי האמריקני בפרל הארבור.
בשנת 2002 עלה מדרגה בקריירה שלו עם הבמאי ג'סטין לין בדרמת הפשע העצמאית "יותר מזל מחר" בה נוצרה דמותו של נהג המרוצים האן לו (אנ').
ב-2006 חבר בשנית לג'סטין לין וגילם בסרט "מהיר ועצבני 3: טוקיו דריפט" את הדמות של האן, הדריפטר העשיר שעושה עסקים עם נהג מרוצי הרחוב הטוב ביותר בטוקיו, טאקאשי (בריאן טי).
ב-2007 הופיע בתפקיד קטן לצידם של ברוס ויליס וג'סטין לונג בסרט הפעולה "מת לחיות 4.0" ובסרט האקשן "מחסל פראי" בתור צלף ה-FBI גוי בו משתמש הסוכן ג'ון קרופורד (ג'ייסון סטיית'האם).
ב-2009 שיחק בסרט "מהיר ועצבני 4" בתור שותף לצוות הגנבים החדש שמארגן דומיניק טורטו (וין דיזל). ב-2011 הופיע בסרט "מהיר ועצבני 5", המצליח בסרטי הסדרה, בו הוא מגויס על ידי טורטו לשוד מסובך בריו דה ז'ניירו. ב-2013 הופיע בסרט "מהיר ועצבני 6" בו הוא מגויס שוב על ידי טורטו כדי לתפוס נוכלים וכדי לחזור למולדתם.
בשנת 2014 הוא גילם את סוכן ה-FBI תאי קים בסדרת הפשע "כנופיות אל-איי" ברשת FOX אשר בוטלה לאחר עונה אחת. התפקיד דרש ממנו לדבר קוריאנית, שבה הוא בקיא. הדמות נכתבה במיוחד עבורו על ידי היוצר כריס מורגן, איתו עבד בסדרת סרטי "מהיר ועצבני".
בינואר 2020 קאנג הקים את ערוץ היוטיוב "Sung's Garage", המארח את הסרטונים לפודקאסט באותו שם.
קאנג הודה לכתבת ג'ן יאמטו מהלוס אנג'לס טיימס ולקמפיין המדיה החברתית שלה #JusticeForHan, על גיוס העניין הציבורי והחזרת דמותו של האן לו לזכיינית Fast & Furious, שבה הוא חוזר על תפקידו בסרט "מהיר ועצבני 9" (2021) ומתאחד עם הבמאי ג'סטין לין פעם נוספת.
בשנת 2022, קאנג גילם את האח החמישי במיני-סדרה "אובי ואן קנובי" המבוססת על דמותו של אובי ואן קנובי מזיכיון "מלחמת הכוכבים" ומשודרת בשירות הסטרימינג של דיסני+.
חיים אישיים

קאנג הוא בעל מסעדת האוכל האסייתי "סאקטיני" שבשכונת ברנטווד, לוס אנג'לס.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2001 | פרל הארבור | מתרגם יפני |  |
| 2002 | יותר מזל מחר | האן לו (אנ') | גם מפיק שותף |
| 2002 | אנטואן פישר | פקיד קבלה |  |
| 2005 | Forbidden Warrior | דוראן |  |
| 2005 | The Motel | סאם |  |
| 2006 | מהיר ועצבני 3 | האן לו (אנ') |  |
| 2006 | Undoing | סמואל | גם מפיק |
| 2007 | מחסל פראי | גוי |  |
| 2007 | Finishing the Game | קול קים |  |
| 2007 | מת לחיות 4.0 | ראג' |  |
| 2009 | מהיר ועצבני 4 | האן לו (אנ') |  |
| 2009 | לוס בנדולרוס | האן לו (אנ') | סרט קצר |
| 2009 | מתנקש הנינג'ה | הוליווד |  |
| 2011 | מהיר ועצבני 5 | האן לו (אנ') |  |
| 2011 | 4 Wedding Planners | קאי |  |
| 2012 | Sunset Stories | ג'יי.פי |  |
| 2012 | כדור בראש | טיילור קוואן |  |
| 2013 | מהיר ועצבני 6 | האן לו (אנ') |  |
| 2015 | Eden | קוני |  |
| 2015 | Hollywood Adventures | מני |  |
| 2015 | Ana Maria in Novela Land | כוכב טלוויזיה קוריאני |  |
| 2016 | Pali Road | מיטצ' קיין |  |
| 2016 | The Free World | הבלש שין |  |
| 2019 | קוד 8 | אלכס פאקר |  |
| 2020 | גיבורים זה אנחנו | המעוור |  |
| 2021 | ריה והדרקון האחרון | דאנג האי | דיבוב |
| 2021 | מהיר ועצבני 9 | האן לו (אנ') |  |
| 2021 | Snakehead | רמבו |  |
| 2023 | מהיר ועצבני 10 | האן לו (אנ') |  |
| TBA | Fast & Furious 10 Part 2 | האן לו (אנ') |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1999 | פליסיטי | סטודנט | פרק: "The Love Bug" |
| 2000 | Martial Law | שיאן | 3 פרקים |
| 2001 | NYPD Blue | שוטר אסיאתי | פרק: "Fools Russian" |
| 2002 | Girlfriends | ברמן | פרק: "Getting Our Act Together" |
| 2002 | ספין סיטי | ג'ורדן | פרק: "Look Who's Not Talking" |
| 2003 | המגן | מלקולם ראמה | פרק: "Scar Tissue" |
| 2004 | Threat Matrix | ריי לי | פרק: "PPX" |
| 2004 | פשע מן העבר | וארין טואן | פרק: "Who's Your Daddy" |
| 2005 | ללא עקבות | דיקי | פרק: "Nickel and Dimed: Part 2" |
| 2005, 2009 | מונק | מר הונג / וינס קורהמוטו | 2 פרקים |
| 2006 - 2008 | מד טי.וי | ג'ין קיו יון צ'ון יו ניי | 4 פרקים |
| 2006 | בקו העימות | דייוויד לו | פרק: "Shanghai'd" |
| 2006 | CSI: מיאמי | לי צ'וי | פרק: "Death Pool 100" |
| 2008 | אביר על גלגלים | ג'וני צ'אנג | פרק: "Journey to the End of the Knight" |
| 2008 | CSI | ג'אנג' | פרק: "Say Uncle" |
| 2009 | מנטל | ג'ימי | פרק: "Rainy Days" |
| 2010 | Easy to Assemble | סונג | סדרת רשת; 3 פרקים |
| 2014 | רובוט צ'יקן | הוק | דיבוב; פרק: "Link's Sausages" |
| 2014 | כנופיות אל-איי | תאי קים | תפקיד ראשי; 13 פרקים |
| 2016 | איש משפחה | שחקן אופרות סבון | דיבוב; פרק: "Candy, Quahog Marshmallow" |
| 2016 | הוואי חמש-אפס | דיי וואן | פרק: "O Ke Ali'i Wale No Ka'u Makemake" |
| 2017 | Party Boat | גרג | סרט טלוויזיה של קראקל |
| 2017 - 2020 | כוח | ג'ון מאק | תפקיד ראשי (עונות 5-4) תפקיד אורח (עונה 6); 22 פרקים |
| 2018 | מגנום, בלש פרטי | יושי טאנאקה | פרק: "I Saw the Sun Rise" |
| 2019 | ויסקי קוואליר | דניאל לו | פרק: "Two of a Kind" |
| 2020 | Power Book II: Ghost | ג'ון מאק | 3 פרקים |
| 2021 | סיפורה של ליסי | דן בוקמן | מיני-סדרה |
| 2022 | אובי ואן קנובי | האח החמישי | מיני-סדרה |
יקטרינבורג

.
יקטרינבורג (ברוסית: Екатеринбург) היא עיר ברוסיה בהרי אורל, במרכז מחוז סברדלובסק, והמחוז הפדרלי של אורל. בין 1924 ל-1991 נקראה סברדלובסק.
העיר נמצאת באורל המרכזית במורדות המזרחיים על גדות הנהר איסט, יובלו של הנהר טובול, שהוא יובלו של אירטיש. אוכלוסיית העיר מונה כ-1,400,000 תושבים (2010), והיא הרביעית באוכלוסייתה ברוסיה (אחרי הערים מוסקבה, סנקט פטרבורג ונובוסיבירסק). דרך העיר עוברת הרכבת הטרנס-סיבירית. בעיר נמצאת נציגות של האקדמיה הרוסית למדעים, והעיר נחשבת כמרכז הרביעי בחשיבותו ברוסיה לפיתוח המדע.
היסטוריה

העיר נוסדה ב-1723 על ידי וסילי טטישצ'ב לפי צו של פיוטר הגדול לבניית בית חרושת להפקת ברזל בהרי אורל. את שמה קיבלה העיר מיקטרינה הראשונה, אשתו ויורשתו של פיוטר הגדול. העיר נבנתה לפי תוכניתו של האדריכל קוטוזוב, חניך בית הספר לארטילריה בסנקט פטרבורג. היא נבנתה במטרה להוות חלון ליבשת אסיה, כפי שסנקט פטרבורג היא חלון לאירופה. מבנה העיר מעיד שלתוכנית המתאר שלה השתמשו בתוכניות המתאר המשוכללות ביותר של התקופה, מגרמניה, הולנד וצרפת.
ב-1781 קיבלה יקטרינבורג מעמד של עיר בתקופת יקטרינה השנייה. באותה שנה דרך העיר נסלל הכביש הראשי ממוסקבה לסיביר. ב-1807 ניתנו לעיר זכויות מיוחדות כעיר ל"תעשייה הררית" היחידה ברוסיה.
לאחר המהפכה הבולשביקית הוגלה ליקטרינבורג הצאר ניקולאי השני, עם בני משפחתו, ובה הוצאו להורג ללא משפט ב-1918 בבית איפטייב. ב-1924 הוסב שם העיר לסברדלובסק, על-שם המנהיג הבולשביקי יעקב סברדלוב. בוריס ילצין עמד בראש מחוז סברדלובסק מ-1976 עד 1985. ב-1977, לפי החלטת הפוליטביורו, נהרס בית איפטייב. ב-1990 במקום שעמד הבית התחילה בניית כנסייה אורתודוקסית. שמה הקודם של העיר הוחזר ב-1991, בהוראת נשיא רוסיה ילצין.
ב-2 באפריל 1979 ארעה תקלה במפעל לייצור נשק ביולוגי בעיר, ונבגים של אנתרקס נפלטו לאוויר הפתוח. הגרסה הרשמית של שלטונות ברית המועצות הייתה שמדובר בהתפרצות טבעית של גחלת שמקורה בבשר נגוע. מספר ההרוגים מוערך במאה. בשנת 1986 החלה הקמה של מגדל הטלוויזיה של יקטרינבורג שלא הסתיימה בעקבות חוסר תקציב. המגדל נהרס בשנת 2018.
בבחירות שנערכו בספטמבר 2013 נבחר לראשונה לראשות העיר נציג מפלגת האופוזיציה הרוסית ולא חבר מפלגת השלטון, הפעיל החברתי יבגני רויזמן שגבר על יריבו ממפלגת רוסיה המאוחדת. ב-15 בפברואר 2013 התפוצץ מטאור באוויר בסמוך לעיר וגרם לפציעתם של כ-1,200 תושבים בכל האזור.
בשנת 2015 הסתיימה בניית מגדל איזט, הבניין הגבוה בעיר.
פוליטיקה וממשל

העיר מנוהלת על ידי ראש העיר העומד גם בראש הדומה העירונית, העירייה ולשכת החשבון העירונית
בשנים 2012–2018 ראש העיר היה נבחר בבחירות כלליות על ידי תושבי העיר. ב-14 בספטמבר 2013 נבחר פעיל אופוזיציה, לראש העיר, הפעיל החברתי יבגני רויזמן שנבחר ברוב קולות והחליף את ראש העיר, יבגני פרונוב, שבתורו החליף את ארקדי צ'רנצקי, שכיהן בתפקיד מאז 30 בינואר 1992 ועד ה-2 בנובמבר 2010. ממאי ועד ספטמבר 2018 כיהן ויקטור טסטוב כממלא מקום ראש העיר. מאז דצמבר 2020, מכהן אלכסיי אורלוב כראש העיר (במקומו של אלכסנדר ויסוקינסקי שכיהן מ־2018 ובעבר שימש כסגן מושל מחוז סברדלובסק).
הדומה העירונית של יקטרינבורג הוא הגוף המחוקק העירוני ובו 36 חברים הנבחרים לתקופת כהונה בת 5 שנים, הבחירות האחרונות נערכו ב-24 בספטמבר 2013. מאז 2018 האספה המחוקקת של מחוז סברדלובסק החליטה כי ראש העיר ייבחר מעתה והלאה בהצבעה חשאית של חברי הדומה העירונית, אחת לארבע שנים. ב-25 בספטמבר 2018 נציגי הדומה העירונית בחרו בהצבעה חשאית את סגן מושל מחוז סברדלובסק, אלכסנדר ויסוקינסקי לתפקיד ראש העיר, מטעם מפלגת רוסיה המאוחדת. מולו התמודדו יושב ראש הדומה ויקטור מסלאקוב והפרקליטה נאדז'דה אבאקומובה.
בעיר נמצאים גם גופי השלטון של מחוז סברדלובסק ולכן בעיר שוכן מעון מושל מחוז סברדלובסק בית האספה המחוקקת של מחוז סברדלובסק ובית ממשלת מחוז סברדלובסק השוכן בגורד שחקים המכונה "הבית הלבן". יקטרינבורג נחשבת למרכז המחוז הפדרלי המרכזי ובה גם שוכן מעונו של הנציג הנשיאותי במחוז. ביקטרינבורג נמצא גם מטה הפיקוד של המחוז הצבאי המרכזי ונציגויות של 30 גופים פדרליים של הממשלה הפדרלית.
ביקטרינבורג ממוקמת אחת משתי הקונסוליות של שגרירות ארצות הברית במוסקבה.
תחבורה

את העיר משרת נמל התעופה קולצובו, אחד מנמלי התעופה העמוסים במדינה שנמצא במרחק של כ-16 קילומטרים דרום-מערבית לעיר.
בעיר עצמה פועלות מספר מערכות תחבורה ציבורית, בהן מערכת חשמליות והרכבת התחתית של יקטרינבורג הכוללת קו אחד.
ספורט

בעיר פועלות כמה קבוצות ספורט גדולות שמשחקות בליגות הבכירות ברוסיה, כמו:
קבוצת הכדורגל אורל;
קבוצת הכדורסל אורל;
קבוצת הכדורסל לנשים אוגמ"ק יקטרינבורג
קבוצת ההוקי קרח אבטומוביליסט יקטרינבורג.
יקטרינבורג היא אחת הערים שאירחו משחקים במונדיאל 2018 ולצורך כך שופץ האצטדיון המרכזי בעיר.
משחקי אוניברסיאדה של שנת 2023 היו צפויים להתרחש בעיר, אך הועברו ללייק פלסיד בעקבות פלישת רוסיה לאוקראינה.
הקהילה היהודית

אזור אורל אינו חלק מתחום המושב, לפיכך לא ידוע על התיישבות יהודית בעיר בתקופת שלטון הצאר ברוסיה.
כיום קיימת בעיר קהילה יהודית פעילה המונה מעל חמישה עשר אלף חברים[דרושה הבהרה].
לקהילה בניין מרכזי רחב ידיים ומודרני המכיל בנוסף לבית כנסת גם בית ספר יסודי ובית ספר תיכון.
רב הקהילה הוא הרב זליג אשכנזי (בן הרב מרדכי שמואל אשכנזי), המשמש גם כשליח חב"ד בעיר, הוא משמש גם כרב הראשי של כל מחוז סברדלובסק. הקהילה מקיימת שיעורי ערב לקהל מבוגר וכן מארגנת אירועים לכבוד חגי ישראל.
ערים תאומות

ליקטרינבורג יש תשע ערים תאומות:
ארצות הברית סן חוזה, קליפורניה, ארצות הברית
גרמניה וופרטל, גרמניה
הרפובליקה העממית של סין גואנגג'ואו, הרפובליקה העממית של סין
צ'כיה מוסט, צ'כיה
צ'כיה פלזן, צ'כיה
איראן המדאן, איראן
איטליה ג'נובה, איטליה
איטליה פרנטינו, איטליה
קוריאה הדרומית אינצ'ון, קוריאה הדרומית
גלריה

מבנה הדומה העירונית של יקטרינבורג והעירייה בכיכר 1905 בעיר
מבנה האספה המחוקקת של מחוז סברדלובסק
היכל בתי המשפט של מחוז סברדלובסק
מעונו של הנציג הנשיאותי במחוז הפדרלי המרכזי
מטה המחוז הצבאי המרכזי
מראה מרכז העיר
יקטרינבורג סיטי
נמל התעופה הבינלאומי קולצובו
הרכבת התחתית של יקטרינבורג
אוניברסיטת אורל הפדרלית
יקטרינבורג ארנה
בית הכנסת יקטרינבורג
מרכז ילצין
קניון VEER Mall
הערות שוליים

↑  ניהול העיר
↑  רויטרס, מוסקבה: ראש העיר זכה בבחירות, אך האופוזיציה מרימה ראש, באתר nana10‏, 9 בספטמבר 2013
↑  "Состав и структура думы". Екатеринбургская городская дума. 2009. אורכב מ-המקור ב-2013-08-01. נבדק ב-2012-03-25.
↑  Депутат не исключил, что Екатеринбург вернется к прямым выборам мэра
↑  מדורי "שגרירות ארצות הברית במוסקבה" ru.usembassy.gov/embassy-consulates/moscow/sections-offices
| --- | --- |
בקרת זהויות :  NLI: 987007554830705171  BnF: cb153814231 (data)  GND: 4294585-9  LCCN: n93010450  MusicBrainz: 0918dfa2-f667-4dbe-bac9-644d81a06612  NARA: 10046314  NKC: ge167696  SUDOC: 028214536  VIAF: 139702634   WorldCat (עם VIAF): 139702634 
↑  נתוני שירות הסטטיסטיקה הפדרלי, 2024